b'\n_START_ARTICLE_\n\xc5\x9aisvi\xc4\x91ing\n_START_SECTION_\nZgodovina\n_START_PARAGRAPH_\n\xc4\x8cas nastanka vaj \xc5\x9bisvi\xc4\x91inga je zavit v temo. Po legendi naj bi jih ustvaril menih Bodhidharma, ki je deloval v \xc5\xa1aolinskem templju. Spiranje kostnega mozga je tudi del daositi\xc4\x8dne tradicije- kosti so bile za daoiste skrivni klju\xc4\x8d do prizemljitve duha (\xc5\xa1en (kitajska metafizika)|\xc5\xa1en), predpogoj za to pa je, da so kosti primerno o\xc4\x8di\xc5\xa1\xc4\x8dene.\n_START_SECTION_\nU\xc4\x8dinki vadbe\n_START_PARAGRAPH_\nVaje naj bi krepile telo in kri in posamezniku omogo\xc4\x8dale dosego razsvetljenja. V daoisti\xc4\x8dni tradiciji spiranje kostnega mozga velja za zelo napredno \xc4\x8detrto stopnjo vadbe \xc4\x8digunga, tik pred razsvetljenjem. Poleg tega, da naj bi se s to vajo pribli\xc5\xbeali k razsvetljenju, naj bi imelo Spiranje kostnega mozga tudi u\xc4\x8dinke na zdravje in sicer: zaustavljanje ali celo zaustavitev procesa staranja, razstrupitev telesa in okrepitev \xc5\xbeiv\xc4\x8devja in limfnega sistema.  Velja pa omeniti tudi \xc5\xa1tevilne kontraindikacije: \xc4\x8de pred vadbo ni odprt nebe\xc5\xa1ki krogotok, lahko Spiranje kostnega mozga med drugim povzro\xc4\x8di sr\xc4\x8dno aritmijo, pritisk v prsih, glavobole, bole\xc4\x8dine v prsih ali v hrbtenici. Obte\xc5\xbeevanje spolnih organov je potrebno izvajati zmerno, ljudje s spolnimi boleznimi tega ne smejo po\xc4\x8deti. Dolo\xc4\x8denih tehnik udarjanja s palico ne smejo vaditi ljudje z visokim krvnim pristikom ali sr\xc4\x8dnimi obolenji.'